Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Francisco Pérez Arregui jaunak aurkezturiko galdera, Ollokiko oinezkoentzako pasabide seguruari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Francisco Pérez Arregui jaunak, Legebiltzarraren Erregelamenduan ezarritakoaren babesean, galdera hau aurkezten dio Lurralde Kohesiorako kontseilariari, idatziz erantzun dakion.

Zer konponbide emanen du Nafarroako Gobernuak Ollokiko oinezkoentzako pasabide seguru gisa, trenbidea zeharkatzeko Uharterako norabidean?

Noiz gauzatuko da aipatutako jarduketa?

Iruñean, 2020ko azaroaren 9an

Foru parlamentaria: Francisco Pérez Arregui